b'\n_START_ARTICLE_\nEnsi\n_START_PARAGRAPH_\nEnsi ali patesi (sumersko klinopisno EN.SI ali PA.TE.SI, (), ki morda pomeni gospodar orne zemlje, posojen v akad\xc5\xa1\xc4\x8dino kot i\xc5\xa1\xc5\xa1akkum) je sumerski naslov, s katerim so naslavljali vladarja ali princa mestne dr\xc5\xbeave. Naslov je prvotno morda pomenil neodvisnega vladarja, kasneje pa je pomenil vladarja, podrejenega lugalu (kralju ali cesarju)._NEWLINE_V sumerskem zgodnjem dinasti\xc4\x8dnem obdobju (okoli 2800\xe2\x80\x932350 pr. n. \xc5\xa1t.) se pomena sumerskih naslovov se EN, ENSI in LUGAL ne da jasno razlo\xc4\x8diti. Ensi je prvotno morda pomenil samo vladarje Laga\xc5\xa1a in Ume, ki so bili hkrati predstavniki zavetnega bo\xc5\xbeanstva mestne dr\xc5\xbeave. V kasnej\xc5\xa1ih obdobjih je bil ensi podrejen lugalu (kralju). Nekateri vladarji, na primer mo\xc4\x8dni vladarji iz Druge laga\xc5\xa1ke dinastije, ki so bili po polo\xc5\xbeaju lugali, so kljub temu obdr\xc5\xbeali naslov ensi._NEWLINE_V \xc4\x8dasu Tretje urske dinastije (okoli 2100-2000 pr. n. \xc5\xa1t.) je naslov ensi pomenil guvernerja province z velikimi pooblastili, ki je bil poleg upravljanja zadol\xc5\xbeen tudi za pobiranje davkov in sodstvo. Neodvisna zunanja politika in vojska sta bili ensijem prepovedani. Ensije je imenoval, nadziral in odpoklical urski lugal. \xc4\x8cetudi je bil polo\xc5\xbeaj ensija lahko deden, je moral vsakega naslednika potrditi kralj._NEWLINE_V mestni dr\xc5\xbeavi A\xc5\xa1ur se je dedni vladar imenoval i\xc5\xa1akum, kar je akadska razli\xc4\x8dica naslova ensi, medtem ko se je mestno zavetno bo\xc5\xbeanstvo imenovalo \xc5\xa1arum (kralj)._NEWLINE_V uru\xc5\xa1kem obdobju (okoli 4100-2900 pr. n. \xc5\xa1t.) je bila sumerskih mestnih dr\xc5\xbeavah ve\xc4\x8dina politi\xc4\x8dne mo\xc4\x8di v rokah ensijev.'